Public procurement notice: Contract Award Notice
Published: 2018-09-13
Buyer: Kecskemét Megyei Jogú Város Önkormányzata
Country: HU
Contract type: Works
Procedure: Open procedure
CPV classification: 45210000: Building construction work | 45300000 | 45453100
Award criteria: The most economic tender

Technical requirements: „Vállalkozási szerződés a TOP-6.5.1-15-KE1-2016-00003 azonosító számú „Margaréta Otthon energetikai korszerűsítése” című projekt építés kivitelezési munkáira"
Ajánlatkérő a Közbeszerzésekről szóló 2015. évi CXLIII. törvény (a továbbiakban: „Kbt.”) 81. § (1) bekezdés valamint az elektronikus közbeszerzés részletes szabályairól szóló 424/2017. (XII. 19.) Korm. rendelet (a továbbiakban: EKRr) rendelkezései alapján, az Elektronikus Közbeszerzési Rendszer (a továbbiakban: EKR) igénybevételével jár el.
Ajánlatkérő a Kbt. 81. § (5) bekezdés rendelkezései alapján rögzíti, hogy az ajánlatok bírálatát az ajánlatok értékelését követően végzi el. Ajánlatkérő csak az értékelési sorrendben legkedvezőbb és az azt követő legkedvezőbb ajánlattevő tekintetében végzi el a bírálatot.
Vállalkozási szerződés a TOP-6.5.1-15-KE1-2016-00003 azonosító számú „Margaréta Otthon energetikai korszerűsítése” című projekt építés kivitelezési munkáira.
Kivitelezői feladat a meglévő épület energetikai korszerűsítése építés kivitelezési munkáinak elvégzése.
A tervezett beruházás a 6000 Kecskemét, Nyíri út 77/a. (hrsz.: 10577/76) alatt található részben földszintes, részben földszint + egy emeletes, mindösszesen kb. 8 330 m² fűtött alapterületű, idős emberek ellátását, gondozását biztosító épület épületenergetikai fejlesztését tartalmazza.
— a lapostetők egyenes rétegrendű hő- és csapadékvíz elleni szigetelése a teljes tetőfelületen (kb. 5 800 m² alapterületen)
A felújítás idejére az intézmény nem költözik ki az épületből. A munkálatok ütemezését illetően Vállalkozónak az üzemeltetővel a kivitelezés időtartama alatt folyamatosan egyeztetnie szükséges. Vállalkozónak az intézmény zavartalan és biztonságos működését a felújítás időtartama alatt biztosítania kell, valamint fokozott figyelemmel kell gondoskodnia a munkavégzési helyek biztonságos lehatárolásáról, az épülethasználók élet- és balesetvédelméről.
Ajánlatkérő a tervdokumentációk rendelkezésre bocsátása mellett, az építési beruházás megvalósításának koordinálására beruházás-lebonyolítót biztosít.
Az építési beruházás pontos műszaki tartamát és mennyiségét, a mellékelt közbeszerzési dokumentáció műszaki leírás része, valamint mellékletét képező kivitelezési tervdokumentáció és tételes költségvetési kiírás határozza meg.
Indokolás az ajánlati felhívás II.1.6) pontjára vonatkozóan: a korszerűsítendő épületkomplexumban idős emberek ellátását, gondozását biztosító intézmény működik. A felújítás idejére az intézmény nem tud kiköltözni az épületből. Az épületben a folyamatos, zavartalan és biztonságos üzemelést Vállalkozónak biztosítania kell a kivitelezés teljes időtartama alatt. Az intézmény működtetése csak úgy oldható meg, hogy az éppen aktuálisan felújítandó részről az ellátottakat a helyiségek között költöztetni kell. Mindezek érdekében szükséges a kivitelezési munkafolyamatok ütemezésének teljes mértékű összehangolása, amely külön vállalkozási szerződések esetében nem oldható meg.
A felhívásban, valamint a közbeszerzési dokumentumokban szereplő meghatározott gyártmányra, eredetre, típusra történő hivatkozás csak a közbeszerzés tárgyának egyértelmű és közérthető meghatározása érdekében történt. Ajánlatkérő a 321/2015. (X.30.) Korm. rendelet (a továbbiakban Kr.) 46. § (3) bekezdése alapján azzal mindenben egyenértékű terméket elfogad.
Ajánlatkérő a támogatási szerződés módosítást nyújtott be, amelynek el nem fogadását Kbt. 53. § (5) - (6) bekezdésének rendelkezései alapján olyan körülménynek tekintheti, amely miatt az eljárást eredménytelenné nyilváníthatja. Megrendelő a támogatási szerződés fentiekben leírt módosítását a szerződés hatályba lépésének feltételeként köti ki a Kbt. 135. § (12) bekezdése alapján.
Ajánlatkérő alkalmazza a Kbt. 75. § (2) bekezdés e) pontját. Ajánlatkérő a Kbt. 81. § (5) bekezdés rendelkezése alapján az értékelési sorrendben az első és a második legkedvezőbb ajánlattevő tekintetében végzi el – az ajánlatok értékelését követően – a bírálatot. Értékelés pontszáma 0-10, módszere: 1. részszempont: fordított arányosság, 2., 3. és 4. részszempont: egyenes arányosság.
A közbeszerzésekért felelős miniszter előírására (Kbt. 75. § (6) bekezdés) Ajánlatkérő az ajánlati felhívásban (II.2.14) pont) előírta a Kbt. 75. § (2) bekezdés e) pontjának alkalmazását, mint eredménytelenségi okot. Ajánlatkérő megállapította, hogy a tárgyi közbeszerzési eljárásban egy darab ajánlat érkezett (Horváth Építőmester Zrt., 6000 Kecskemét, Csongrádi utca 6.), amelyre tekintettel Ajánlatkérő – a Kbt. 75. § (2) bekezdés e) pontja alapján – az eljárás eredménytelenné nyilvánította.